iraklixyz/georgian-wikipedia-cleaned huggingface dataset:
ჩრდილოეთ ირლანდიის ტროფეი

ჩრდილოეთ ირლანდიის ტროფეი  — სნუკერის პროფესიონალური ტურნირი. პირველად ჩატარდა 2005 წელს. 2006/07 წლების სეზონიდან შეიტანეს რეიტინგული ტურნირების სიაში. ბოლოს გაიმართა 2008 წელს.

ვადები: აგვისტოს შუა რიცხვები — კვალიფიკაცია. ფინალური შეჯიბრება — აგვისტოს მიწურული
ადგილი: , ბელფასტი, ჩრდილოეთი ირლანდია

გამარჯვებულები
ფორმატი
32 მოთამაშე (16 მოთამაშე ტოპ-16-დან პლუს 16 კვალიფიკაციაგავლილი);
1-ლი რაუნდი, 1/16, 1/8 და 1/4 ფინალი: მატჩები 5 გამარჯვებამდე;
1/2 ფინალი: მატჩები 6 გამარჯვებამდე;
ფინალი: 9 გამარჯვებამდე (2 სესია 8 და 9 პარტიებიდან).

საპრიზო ფონდი
საერთო საპრიზო ფონდი: £ 200 500
საპრიზო 64 საუკეთესოში მოხვედრისთვის: £ 1 100
საპრიზო 48 საუკეთესოში მოხვედრისთვის: £ 1 625
საპრიზო 1/16 ფინალში მონაწილეობისთვის: £ 2 500
საპრიზო 1/8 ფინალში მონაწილეობისთვის: £ 4 000
საპრიზო 1/4 ფინალში მონაწილეობისთვის: £ 5 600
საპრიზო 1/2 ფინალში მონაწილეობისთვის: £ 7 500
საპრიზო ფინალში მონაწილეობისთვის: £ 15 000
საპრიზო გამარჯვებისთვის: £ 30 000

რეიტინგული ქულები
გამარჯვებული 5000
ფინალისტი 4000
ნახევარფინალისტები 3200
მეოთხედფინალისტები 2500
 16 1900
 32 1400 (700 დამარცხებულისთვის)
 48 1150 (575 დამარცხებულისთვის)
 64 900 (450 დამარცხებულისთვის)
 80 650 (325 დამარცხებულისთვის)
 96 200

მსხვილი ბრეიკები
უმაღლესი ბრეიკი კვალიფიკაციაში: £ 500
მაქსიმალური ბრეიკი კვალიფიკაციაში: £ 1 000
უმაღლესი ბრეიკი ფინალურ შეჯიბრებებში: £ 2 000
მაქსიმალური ბრეიკი ფინალურ შეჯიბრებებში: £ 20 000
კიია

კიია  — ფარაონ ეხნატონის მეორე ცოლი. სიცოცხლის დიდი ნაწილი გაატარა ეხნატონის პირველი ცოლის ნეფერტიტის ჩრდილ ქვეშ.

სავარაუდოდ, ჰყავდა ქალიშვილი, რომელსაც პირობითად ერქვა კიია-ტაშერიტი, ანუ კიია უმცროსი, რადგან გოგონას სახელი არ არის შემონახული. ეხნატონის მმართველობის მესამე ნაწილის წარწერები იყო ძლიერ გაფუჭებული, თუმცა იყო შემორჩენილი სახელის დაბოლოვება „-ატონ“ და არის მოსაზრება , რომ გოგონას სრული სახელია - ბაკეტატონი. პრინცესა ბაკეტატონი არის მოხსენიებული ასევე, როგორც ეხნატონის და. შესაძლოა, სახელი იყო მითითებული ეხნატონის აკლდამაზე, სადაც არის გამოსახული სამეფო პირების ორი სიკვდილის სცენა. ერთ-ერთ რელიეფზე ძიძას უჭირავს ჩვილი. წარწერა განადგურებულია, ამიტომ აქამდე ეს იწვევს დავას, მაგრამ ერთ-ერთი ვერსიის თანახმად აკლდამის კედელზე გამოსახულია კიიას სიკვდილი და მისი ბავშვის დაბადება.
მერესანხ III

მერესანხ — ძველი ეგვიპტის დედოფალი, ჰეტეფჰერეს -ის ქალიშვილი, ფარაონ ხაფრას მეუღლე. მისი ნარჩენები იყო საგანგებოდ გამოკვლეული. ანატომი მივიდა დასკვნამდე, რომ მერესანხს გარდაცვალების მომენტში შეუსრულდა 50-55 წელი. მისი სიმაღლე იყო 152 სმ, ხოლო კბილები ჰქონდა სრულებით გაფუჭებული.

გამოსახულებაში იგი გვევლინება სხვადასხვა პარიკებში. იქ სადაც დგას თავის ღვთაებრივ დედასთან, მას აქვს მოკლე ვარცხნილობა, აცვია სამგლოვიარო ლეოპარდის ტყავი, რომელიც არის დასაფლავბის წესჩვეულების სიმბოლო.
ველა-ლაველა

ველა-ლაველა — ვულკანური კუნძული ნიუ-ჯორჯიის კუნძულების, სოლომონის არქიპელაგის ჯგუფში. ადმინისტრაციულად შედის მელანეზიური სახელმწიფო სოლომონის კუნძულების დასავლეთი პროვინციის შემადგენლობაში. კუნძულის ძირძველი დასახელებაა — მბილუა. ზღვის დონიდან ველა-ლაველას უმაღლესი წერტილია, ტამბისალას მთა, რომლის სიმაღლეა 808 მეტრი და 1971 წლამდე იყო ბრიტანეთის დასავლეთ-წყნარი ოკეანის ტერიტორიების ნაწილი. კუნძულზე რჩებოდა 600 იაპონელი ჯარისკაცი და მუშა, რომლებიც გამაგრდნენ ველა-ლაველას კუნძულის ჩრდილო-დასავლეთ ნაწილში და ელოდებოდნენ ევაკუაციას, რომელიც მოხდა 1943 წლის 7 ოქტომბერს ველა-ლაველას კუნძულთან ბრძოლის შემდეგ.

კუნძულელები ლაპარაკობენ მელანეზიურ ენაზე — ბილუა (8740 მოლაპარაკე 1999 წელს).

ეკონომიკა
ადგილობრივი მოსახლეობის ძირითადი საქმიანობაა — სოფლის მეურნეობა.
კოლომბანგარა

კოლომბანგარა (; ზოგჯერ ეძახიან კულომბანგარას) — კუნძული ნიუ-ჯორჯიის კუნძულების, სოლომონის არქიპელაგის ჯგუფში. ადმინისტრაციულად შედის მელანეზიური სახელმწიფო სოლომონის კუნძულების დასავლეთი პროვინციის შემადგენლობაში.

გეოგრაფია
კუნძულს აქვს თითქმის მრგვალი ფორმა, რომლის სიგრძე თითქმის 15 კმ-ია და წარმოადგენს სტრატოვულკანს სიმაღლით 1770 მეტრი. კუნძულის ფართობია — 687,8 კმ². კუნძული წარმოქმნის ნიუ-ჯორჯიის სრუტის სამხრეთი ნაწილის საზღვარს; ჩრდილოეთი მხრიდან ველას სრუტე გამოყოფს მას ველა-ლაველას და გიზოს კუნძულებისგან, სამხრეთ-აღმოსავლეთი მხრიდან კულას სრუტე გამოყოფს მას ახალი გეორგიის კუნძულისაგან.

კოლომბანგარა დაფარულია ხშირი ტყეებით, ადგილობრივი მოსახლეობის რაოდენობა საკმაოდ მცირეა. კუნძულის სახელი აღებულია ადგილობრივი ენიდან, რომლის პირდაპირი თარგმანი ნიშნავს «წყლის ღმერთი», რადგანაც კუნძულზე მთების კალთებიდან დაახლოებით 80 მდინარე და ნაკადული მოედინება.

ისტორია
მეორე მსოფლიო ომის დროს კუნძული და მის გარშემო არსებული წყლები გახდა რამდენიმე ბრძოლის ადგილი; იაპონიის საიმპერატორო არმია იყენებდა აეროდრომს კუნძულის სამხრეთი ნაწილის მცირე მოსწორებულ ადგილზე, ხოლო 1943 წლის მაისში გენერალ-მაიორ მინორუ სასაკის მეთაურობით გადასხა რამდენიმე ქვედანაყოფი კუნძულზე, რომლებსაც უნდა დაეცვათ ეს თავდაცვის ხაზის მონაკვეთი ცენტრალურ სოლომონის კუნძულებზე. სახელი საკმაოდ გაითქვა კუნძულთან ახლოს «ტოკიოს ექსპრესის» დაკავებამ, რის შემდეგაც სატორპედო კატერ -109-ის ეკიპაჟისთვის საჭირო გახდა დამხმარე ოპერაცია, რომელსაც მეთაურობდა ჯონ ფიცჯერალდ კენედი. მაშინ სანაპირო მეთვალყურე ა. რ. ევანზმა თავისი სამეთვალყურეო პუნქტიდან შენიშნა აფეთქება მთის მწვერვალზე და გააგზავნა ადგილობრივი მაცხოვრებლები გადარჩენილთა მოსაძებნად. სამი ღამის შემდეგ, როდესაც ამერიკულმა ესმინეცებმა ჩაძირეს იაპონელთა მომორაგების გემები და კუნძულზე იზოლირება გაუკეთეს მათ 12 400 ადამიანისაგან შემდგარ გარნიზონს, აშშ-ის ჯარმა შეძლო გადაესხა დესანტი ველა-ლაველას კუნძულზე, რომელიც დასავლეთით მდებარეობდა. იაპონელებმა კოლომბანგარადან გარნიზონის ევაკუაცია მოახდინეს 1943 წლის 23 სექტემბრიდან 4 ოქტომბრამდე.

1944 წლის იანვარში ერთი ოფიცრისა და ექვსი რიგითისაგან შემდგარი რაზმი საერთო დანიშნულების 350-ე საინჟინრო პოლკიდან გადავიდა მუნდას რაიონში, ჩამოაყალიბა ბოსტნეულის ფერმა იაპონელების მიერ მიტოვებულ აეროდრომთან, ვილას დასახლებასთან ახლოს. ბრიტანეთის მთავრობამ გააგზავნა 16 ადგილობრივი მაცხოვრებელი პროექტში მონაწილეობის მისაღებად. წითელი ჯვრის საერთაშორისო კომიტეტის მიერ მიწოდებული ბოსტნეულის თესლიდან მოყვანილი პროდუქტების დიდი ნაწილი გაიგზავნა ჰოსპიტლებში, სადაც აუცილებელი იყო მათი რაციონში დამატება დაჭრილი ჯარისკაცებისათვის. მთავარი კულტურა გახდა საზამთრო, რომელიც ძალიან მოეწონათ როგორც სამხედროებს, ისევე ადგილობრივ მოსახლეობას. ადგილობრივმა მოსახლეობამ შემდგომში დაიწყო საზამთროს მოყვანა საკუთარ ბაღებში.

1978 წლიდან კოლომბანგარას კუნძული სოლომონის კუნძულების სახელმწიფოს ნაწილია.

მოსახლეობა
კოლომბანგარადან სამხრეთ-დასავლეთში მდებარეობს კუნძული გიზო, სადაც მდებარეობს სოლომონის კუნძულების დასავლეთი პროვინციის ადმინისტრაციული ცენტრი. კოლომბანგარაზე არის ორი დიდი დასახლება, რინგი და მონგა, რომლებიც ადრე უფრო დიდები იყვნენ.

ეკონომიკა
კუნძულის ეკონომიკის საფუძველია — ხე-ტყის დამუშავება, რომელიც ძირითადად თავმოყრილია პოიტეტეში.
ამენჰოტეპი (ჰაპუს შვილი)

ამენჰოტეპი — ძველი ეგვიპტელი არქიტექტორი, ქურუმი, მწერალი და თანამდებობის პირი. გააღმერთეს სიკვდილის შემდეგ.

დაიბადა ატრიბისში (თანამედროვე ბანჰა, კაიროს ჩრდილოეთით) თუტმოს -ის (ძვ. წ. 1458-1425 წწ.) მმართველობის პერიოდში, ჰაპუსა და მისი ცოლის იპუს ოჯახში. ამენჰოტეპმა კარიერა დაიწყო მშობლიურ ქალაქში, სადაც დაინიშნა ჰოროსის უმაღლეს ქურუმად.

იგი, სავარაუდოდ, გარდაიცვალა ამენჰოტეპ -ის მეფობის 31-ე წელ (ძვ. წ. 1357 წ.).
ვანგუნუ

ვანგუნუ — ვულკანური კუნძული ნიუ-ჯორჯიის კუნძულების, სოლომონის არქიპელაგის ჯგუფში. ადმინისტრაციულად შედის მელანეზიური სახელმწიფო სოლომონის კუნძულების დასავლეთი პროვინციის შემადგენლობაში.

გეოგრაფია
ვანგუნუს კუნძული მდებარეობს წყნარი ოკეანის სამხრეთ ნაწილში. კუნძულიდან ჩრდილო-დასავლეთით მდებარეობს კუნძული ახალი გეორგია, დასავლეთით — კუნძული რენდოვა, ჩრდილო-აღმოსავლეთით — კუნძული სანტა-ისაბელი, სამხრეთ-აღმოსავლეთით — რასელის კუნძულები და გუადალკანალი.

ვანგუნუ წარმოადგენს ვულკანურ კუნძულს, რომელიც ზოგიერთ ადგილას გარშემორტყმულია მარჯნის რიფით და თავისი ფორმით ჰგავს ოვალს. კუნძულის ზღვის დონიდან უმაღლესი წერტილია ვანგუნუს მთა, რომლის სიმაღლეა 1082 მეტრი და 1971 წელს იყო ბრიტანეთის დასავლეთ-წყნარი ოკეანის ტერიტორიების ნაწილი.

1978 წლიდან ვანგუნუს კუნძული სოლომონის კუნძულების სახელმწიფოს ნაწილია.

მოსახლეობა
1999 წელს კუნძულის მოსახლეობის რაოდენობა შეადგენდა 2212 ადამიანს.

ეკონომიკა
ადგილობრივი მოსახლეობის ძირითადი საქმიანობაა — სოფლის მეურნეობა და თევზჭერა.
საქართველო-ხორვატიის ურთიერთობები

საქართველო-ხორვატიის ურთიერთობები — საქართველოსა და ხორვატიის შორის დიპლომატიური ურთიერთობები გაფორმდა 1993 წლის 1 თებერვალს. საქართველოსა და ხორვატიას შორის თანამშრომლობა დინამიურად ვითარდება. ხორვატია მხარს უჭერს საქართველოს ტერიტორიულ მთლიანობასა და სუვერენიტეტს, ასევე ქვეყნის ინტეგრაციას ევროპულ და ევრო-ატლანტიკურ სტრუქტურებში.

საქართველოს ელჩები ხორვატიაში
2007-2010 — ირაკლი თავართქილაძე (რეზიდენცია ათენში)
2010-2013 — ზვიად ჭუმბურიძე (რეზიდენცია ბუდაპეშტში)
2013-დან — ზაზა კანდელაკი (რეზიდენცია ბუდაპეშტში)

ხორვატიის ელჩები საქართველოში
ელჩის რეზიდენცია მდებარეობს ათენში.
2002-2003 — დანიელ ბუჩანი
2003-2004 — ტატიანა კრალი დრაგანიჩი
2005-2008 — ნევენ მადეი
2010-2013 — ვესნა ცვეტკოვიჩ კურულეცი
2013-დან — ივან ველიმირ სტარჩევიჩი
რენდოვა

რენდოვა — ვულკანური კუნძული ნიუ-ჯორჯიის კუნძულების, სოლომონის არქიპელაგის ჯგუფში. ადმინისტრაციულად შედის მელანეზიური სახელმწიფო სოლომონის კუნძულების დასავლეთი პროვინციის შემადგენლობაში.

გეოგრაფია
რენდოვას კუნძული მდებარეობს წყნარი ოკეანის სამხრეთ ნაწილში. კუნძულის ჩრდილოეთით მდებარეობს კუნძული ახალი გეორგია, აღმოსავლეთით — კუნძული ვანგუნუ.

რენდოვას კუნძული წარმოადგენს ვულკანურ კუნძულს, რომელიც ზოგიერთ ადგილას გარშემორტყმულია მარჯნის რიფით და ფორმით ჰგავს მართკუთხედს. კუნძულის ზღვის დონიდან უმაღლესი წერტილი აღწევს 1060 მეტრს და 1971 წლამდე იყო ბრიტანეთის დასავლეთ-წყნარი ოკეანის ტერიტორიების ნაწილი.

1978 წლიდან რენდოვას კუნძული სოლომონის კუნძულების სახელმწიფოს ნაწილია.

მოსახლეობა
1999 წელს რენდოვას კუნძულის მოსახლეობის რაოდენობა შეადგენდა 3679 ადამიანს.
ბოლშიე-პოროგი

ბოლშიე-პოროგი — სოფელი ლენინგრადის ოლქში, ვსევოლოჟსკის რაიონში. მიეკუთვნება სვერდლოვის საქალაქო დასახლებას. დასახლების სახელი მომდინარეობს ივანოვსკის ჭორომებიდან, რომელიც ბოლშიე-პოროგის მახლობლად მდებარეობს. ფინური დასახელება — „“-ც ჭორომს ან ჩანჩქერს აღნიშნავს. პირველად მოიხსენიება 1500 წლით დათარიღებულ წყაროებში. 2010 წლის მონაცემებით, მოსახლეობა 128 ადამიანს შეადგენდა.

დემოგრაფია
მსახურთუფროსი

მსახურთუფროსი — 2013 წლის ამერიკული ისტორიული დრამა.

სიუჟეტი
პლანტაციაში მუშაობისას სესილის დედას პლანტაციის მფლობელი გააუპატიურებს, მამას კი მოკლავს. როცა სესილი გაიზრდება, ტეთრ სახლში მსახურთუფროსად იწყებს მუშაობას. თეთრ სახლში მისი ყოფნის პერიოდში ბევრ სხვადასხვა პრეზიდენტთან მოუწევს მუშაობა. სესილის შვილი, ლუი შავკანიანთა უფლებებისთვის მებრძოლი აქტივისტია და მას იჭერენ კიდეც, მისი ცოლი კი საყვარელს გაიჩენს, მაგრამ შემდეგ მაინც ქმარს უბრუნდება. ლუის მამასთან უთანხმოება აქვს პოლიტიკური ბრძოლის ხერხებზე, სანამ მას მარტინ ლუთერ კინგი არ აუხსნის, რა ისტორიული მნიშვნელობა აქვს თეთრ სახლში შავკანიანი მსახურთუფროსის არსებობას. სესილი ლუის სახლიდან გააგდებს მას შემდეგ, რაც ეს უკანასკნელი რადიკალ მებრძოლებს შეუერთდება. თეთრ სახლში ოცწლიანი მუშაობის შემდეგ სესილი შავკანიანი მსახურებისთვის ხელფასის გაზრდას მოითხოვს.

როლებში
ფორესტ უიტეკერი — სესილ გეინსი
ოპრა უინფრი — გლორია გეინსი
მერაია კერი — სესილის დედა
კუბა გუდინგ უმცროსი — კარტერი
ლენი კრავიცი — ჯეიმზი
დევიდ ოიელოვო — ლუი
ტერენს ჰოვარდი — ჰოვარდი
რობინ უილიამსი — დუაიტ ეიზენჰაუერი
ჯეიმზ მარდსენი — ჯონ კენედი
ჯონ კიუსაკი — რიჩარდ ნიქსონი
ნელსან ელისი — მარტინ ლუთერ კინგი
კეპლერ-16 b

კეპლერ-16 (ფორმალურად კეპლერ 16 -) — ეგზოპლანეტა. მისი მასა თითქმის სატურნის მასას უდრის. პლანეტის ნახევარი გაზია, დანარჩენი ნაწილი კი- ყინული და კლდე. ის ბრუნავს ორმაგი ვარსკვლავის -კეპლერ 16-ის ირგვლივ და ერთ ბრუნს 229 დღეს ანდომებს.— განაცხადა ჰარვარდ-სმითსონის ასტროფიზიკური ცენტრის, კეპლერ-16 -ს აღმომჩენი გუნდის ლიდერმა ჯოშ კარტერმა. კეპლერ-16 აღმოაჩინეს კეპლერის კოსმოსური ტელესკოპით. მეცნიერები იყენებდნენ ტრანზიტულ მეთოდს, როცა მათ შეამჩნიეს, რომ სისტემის ერთი ვარსკვლავი ანათებდა, მეორე კი არა, მაგრამ ის მაინც გაზის გიგანტია, რომლის ტემპერატურა მერყეობს- 100° -დან -70 °-მდე.
სახელი
აღმომჩენმა გუნდა დაასახელა, რომ . სმითსონის ცენტრი ამ პლანეტას არაფორმალურად მოიხსენიებს „ტატუინის“ სახელით. იმ პლანეტის, რომელიც გვხვდება ფილმ „ვარსკვლავურ ომებში“. . - განაცხადა & -ის ვიზუალური ეფექტების ხელმძღვანელმა ჯონ ნოლმა.

პოტენციური სასიცოცხლოობა
კეპლერ-16-ს სასიცოცხლო ზონა ვრცელდება ტყუპი ვარსკვლავებიდან 55-106 მილიონ კილომეტრზე. კეპლერ-16 , თავისი 104 მილიონ კილომეტრიანი ორბიტით, სასიცოცხლო ზონის ახლო გარე კიდეზე მოძრაობს. სიცოცხლის არსებობის შესასძლებლობა გაზის გიგანტზე შორეული პერსპექტივაა. ტეხასის უნივერსიტეტის მკვლევრების აზრით, სისტემის ისტორიაში ოდესღაც სხვა სხეულებიდან წამოსულმა პერტრუბაციებმა შესაძლოა დედამიწის ზომის პლანეტა ცენტრიდან სასიცოცხლო ზონაში გადაიყვანა, რამაც საშუალება მისცა კეპლერ-16-ს, რომ ის მთვარედ „დაეჭირა“. უფრო მეტიც, ისინი ფიქრობენ, რომ შორეული, სიცოცხლისთვის ვარგისი პლანეტა მოძრაობს დაახლოებით 140 მილიონ კილომეტრის მოშორებით დ მას შეუძლია შეინარჩუნოს წყალი თხევად მდგომარეობაში სქელი გაზის ფენის საშუალებით, რომელიც შეიცავს მეთანსა და ნახშირორჟანგს.
ჩემი ოჯახი და სხვა ცხოველები

ჩემი ოჯახი და სხვა ცხოველები — ჯერალდ დარელის ავტობიოგრაფიული წიგნი. მასში მოთხრობილია დარელის ბავშვობის წლების შესახებ, რომელიც მან საბერძნეთის კუნძულ კერკირაზე გაატარა, 1935-1939 წლებში. დარელების კუნძულზე ცხოვრება სახალისოდ არის გადმოცემული და აღწერს კუნძულის ფაუნასაც. იგი არის კერკირას ტრილოგიაში პირველი წიგნი, რომელსაც მოჰყვება ფრინველები, ცხოველები და ნათესავები და ღმერთების ბაღები.
გუადალკანალის პროვინცია

გუადალკანალის პროვინცია  — სოლომონის კუნძულების ერთ-ერთი პროვინცია. მოიცავს გუადალკანალის კუნძულს დედაქალაქის ტერიტორიის — ქალაქ ჰონიარას გარდა. მიუხედავად ამისა, ჰონიარა პროვინციის ადმინისტრაციული ცენტრია. პროვინციის ფართობია — 5336 კმ², მოსახლეობის რაოდენობა 2009 წლის აღწერით შეადგენს 93 613 ადამიანს.
კლეოპატრა IV

კლეოპატრა (; დ. დაახლ. ძვ. წ. 138-135 — გ. ძვ. წ. 112) — ეგვიპტის დედოფალი ძვ. წ. 116-115 წლებში. პტოლემე -ის მეუღლე. მეორე ქორწინების დროს მისი ქმარი იყო ანტიოქე .

ბიოგრაფია
კლეოპატრა იყო პტოლემე -ისა და კლეოპატრა -ის შვილი. პტოლემე -ის, პტოლემე -ის, კლეოპატრა სელენა -ისა და ტრიფენის და. დაახლოებით ძვ. წ. 119-118 წლებში ცოლად გაჰყვა სკუთარ ძმას პტოლემე -ს. ძვ. წ. 115 წელს კლეოპატრა -მ ქორწინება გააუქმა და მასზე დააქორწინა თავისი მეორე შვილი, კლეოპატრა -ის და კლეოპატრა სელენა .

კლეოპატრა გაიქცა ეგვიპტეში ხოლო შემდეგ კვიპროსში სადაც ცოლად გაყვა ანტიოქე -ს. მან დაარწმუნა ანტიოქე , რომ დაეწყო ომი თავის ბიძაშვილთან ანტიოქე -სტან სამეფო ტიტულისათვის, თუმცა იგი ტყვედ ჩაიგდეს. გაიცა ბრძანება რომ მოეკლათ კლეოპატრა დაფნის ტაძარში, რომელიც მდებარეობს არც ისე შორს ანტიოქიიდან. კლეოპატრას მოაჭრეს ხელები, რომლითაც ის ეჭიდებოდა საკურთხეველს და გარდაიცვალა.
მალაიტის პროვინცია

მალაიტის პროვინცია  — სოლომონის კუნძულების ერთ-ერთი პროვინცია. პროვინციის დასახელება წარმოიშვა ყველაზე დიდი კუნძულისაგან — მალაიტა. მის გარდა არსებობენ მომცრო კუნძული სამხრეთი მალაიტა და ატოლები სიკაიანა, ონტონგ-ჯავა. პროვინციის ფართობია — 4225 კმ², მოსახლეობის რაოდენობა 2009 წლის აღწერით შეადგენს 137 596 ადამიანს. ადმინისტრაციული ცენტრია — ქალაქი აუკი, რომელიც მდებარეობს კუნძულ მალაიტაზე.
უთანხმოება (ასტერიქსი)

„უთანხმოება“ — რიგით მეთხუთმეტე ასტერიქსის შესახებ კომიქსების სერიაში. მასში მოთხრობილი ისტორიების ავტორია რენე გოსინი, ხოლო მხატვარი — ალბერ უდერზო. კომიქსი იბეჭდებოდა ჟურნალში (1970, გამოშვებები 531-552), ხოლო ალბომის სახით გამოიცა იმავე წელს, გამომცემლობის მიერ. -მა იგი 1974 წელს გამოაქვეყნა.

სიუჟეტის მიხედვით, იულიუს კეისარი გალების სოფელზე უკვე ფსიქოლოგიურ ზეწოლას ახდენს. მისი ბრძანებით ტორტუს კონვოლულუსი მიდის სოფელში, რათა გაუგებარი სიტუაცია შექმნას და გალები ერთმანეთს წააჩხუბოს.
ღმერთების მიწა (ასტერიქსი)

„ღმერთების მიწა“ — რიგით მე-17 წიგნი ასტერიქსის შესახებ კომიქსების სერიაში. მასში მოთხრობილი ისტორიების ავტორია რენე გოსინი, ხოლო მხატვარი — ალბერ უდერზო. კომიქსი იბეჭდებოდა ჟურნალში (1971, გამოშვებები 591-612), ხოლო ალბომის სახით გამოიცა 1972 წელს, გამომცემლობის მიერ.

სიუჟეტის მიხედვით, იულიუს კეისარი გალების მიწებზე აშენებს დასასვენებელ კომპლექსს, რომელსაც „ღმერთების მიწა“ ეწოდება. როდესაც პროექტი დასრულდება და გალების მიწას ეწვევიან პირველი სტუმრები, ასტერიქსი და ობელიქსი იწყებენ ზრუნვას მათ გაძევებაზე.

ეკრანიზაციები
2014 წლის 26 ნოემბერს გამოვიდა კომიქსის ანიმაციური ეკრანიზაცია „ასტერიქსი: ღმერთების მიწა“. ეს არის ასტერიქსის სერიის პირველი ანიმაციური ფილმი, გამოსული 3 ფორმატში
მერიტატონი

მერიტატონი („ატონზე შეყვარებული“) — ეხნატონისა და ნეფერტიტის ექვსი გოგოდან უფროსი.

ეხნატონმა მას მისცა „დიდებული მეფის ცოლის“ ტიტული. მერიტატონი იყო საკუთარი მამის ცოლი, რაც იყო ძალიან არცთუ ისე იშვიათი მოვლენა ძველ ეგვიპტეში, შემდეგ მერიტატონის მეუღლე იყო სმენხკარა, ფარაონ ეხნატონის თანამმართველი.

მისი შვილების შესახებ არ არის ცნობილი, თუმცა არის ფაქტები იმის შესახებ, რომ ის იყო ორი გოგონას დედა (მამა ეხნატონი) - მერიტატონ-ტაშერიტი და ანხესენპაატონ-ტაშერიტი.
ტემოტუ

ტემოტუ  — სოლომონის კუნძულების ერთ-ერთი ყველაზე აღმოსავლეთით მდებარე პროვინცია. შედგება შემდეგი კუნძულებისა და არქიპელაგებისგან:
ანუტა;
ფატუტაკა;
დაფის კუნძულები;
სანტა-კრუსის კუნძულები;
რიფის კუნძულები;
ტიკოპია;
ტინაკულა.

პროვინციის ფართობია — 895 კმ², მოსახლეობის რაოდენობა 2009 წლის აღწერით შეადგენს 21 362 ადამიანს. ადმინისტრაციული ცენტრია — ლატა.
მარტინ ბარი

მარტინ ლანსელოტ ბარი (; ; დ. 17 ნოემბერი, 1946, კინგს ჰითი, ბირმინგემი, ინგლისი) — ინგლისელი მუსიკოსი. წარსულში, 1969 წლიდან, იგი იყო ჯგუფ ჯეთრო ტალის წამყვანი გიტარისტი. წარსულში უთქვამს, რომ სხვა გიტარისტების მოსმენისგან თავს იკავებდა, რათა მათი გავლენის ქვეშ არ მოქცეულიყო. იგი არასოდეს სწავლობდა გიტარაზე დაკვრას, რათა სხვების ჟღერადობა არ შეეძინა. ჯეთრო ტალში ან სოლო გამოსვლებისას იგი ფლეიტაზე უკრავდა.
ხორვატიისა და სლავონიის სამეფო

ხორვატიისა და სლავონიის სამეფო (; ; ) — ავსტრია-უნგრეთის იმპერიაში შემავალი ავტონომიური სამეფო. ის დაკავშირებული იყო უნგრეთის სამეფოსთან და შედიოდა წმინდა იშტვანის გვირგვინის მიწებში. სამეფოს მართავდნენ ავსტრია–უნგრეთის იმპერიის ჰაბსბურგი იმპერატორ–მეფეები, უნგრეთის მეფის ტიტულით . მონარქი ტიტული იყო "ხორვატიისა და სლავონიის მეფე". მეფე ნიშნავდა ხორვატიისა და სლავონიის მმართველს რომელსაც ეწოდებოდა ბანი.

დემოგრაფიული მონაცემები
ეროვნება
1910 წლის აღწერის მიხედვით ,მთლიანი მოსახლეობა შეადგენდა 2,621,954 ადამიანს, შემდეგი ეროვნებებით:
ხორვატები: 1,638,354 (62.5%)
სერბები: 644,955 (24.6%)
გერმანელები: 134,078 (5%)
უნგრელები: 105,948 (4.1%)
სხვა: 98,619 (3.8%)

1875 მონაცემებით, სასაზღვრო ჯარის გამოკლებით.
ხორვატები და სერბები 1,032,000
გერმანელები 31,700
უნგრელები 12,000
ჩეხები და სლოვაკები 5,000
იტალიელები 2,000
სლოვენიელები 2,000
სხვა 2,000

რელიგია
1910 წლის აღწერის მიხედვით.
კათოლიციზმი: 1,877,833
მართლმადიდებლობა: 653,184
პროტესტანტიზმი: 51,707
აღმოსავლური კათოლიციზმი: 17,592

წიგნიერება
1910 წლის აღწერის მიხედვით წერა-კითხვის უცოდინრობის დონე ხორვატიისა და სლავონიის სამეფოში შეადგენდა 45.9%–ს. უწიგნურობის დონე ყველაზე დაბალი იყო ზაგრებში, ოსიეკსა და ზემუნში.
Crying Song

„ “ — ინგლისური პროგრესული როკ-ჯგუფ პინკ ფლოიდის სიმღერა. იგი არის რიგით მესამე კომპოზიცია 1969 წლის ალბომზე . სიმღერა პასტორალის მსგავსი ბალადაა, დეივიდ გილმორის მშვიდე ვოკალით.

შექმნა
სიმღერის კომპოზიციური მხარე სტანდარტულ ხალხურ ბალადებს ჰგავს, თუმცა გამონაკლისია მეორე აკორდი. იგი არის რე მაჟორში, ტრიტონით. ამ კონტექსტში რე მაჟორის ბემოლი დისონანსურია და მთელი ტაქტის განმავლობაში ჟღერს. იგი ქმნის მძინარე, სურეალისტურ ატმოსფეროს. სიმღერაში არის ოთხი სტროფი, გაერთიანებული გიტარისა და ბასის უნისონში ჟღერადობით.

ინსტრუმენტული შესრულება
სიმღერა იწყება რიჩარდ რაიტის ვიბრაფონზე შესრულებით. დეივიდ გილმორი უკრავს აკუსტიკურ გიტარაზე და სლაიდ-გიტარაზე დაბოლოებისას. თავდაპირველად იგი ვოკალური პარტიის მსგავსია, რიტმული ვარიაციების თანხლებით. ნელ-ნელა იგი გადადის ცალკე მელოდიაში, თუმცა ინარჩუნებს ძირითად მელოდიურ სახეს. ეს მიდგომა ტიპიურია გილმორის გვიანდელი სტილისთვის. სიმღერაში როჯერ უოტერსი უკრავდა -ზე, ხოლო ნიკ მეისონი უბრალოდ იყენებს სამუშაო დოლზე.

პერსონალი
დეივიდ გილმორი — კლასიკური აკუსტიკური გიტარა, ელექტრონული სლაიდ-გიტარა, წამყვანი ვოკალი
რიჩარდ რაიტი — ვიბრაფონი
ნიკ მეისონი — სამუშაო დოლი
როჯერ უოტერსი — ბას-გიტარა
ბაჰრეინის ჩემპიონატი სნუკერში 2008

ბაჰრეინის ჩემპიონატი სნუკერში 2008 — სნუკერის პროფესიონალური ტურნირი, რომელიც გაიმართა 2008 წლის 8-15 ნოემბერს მანამაში, ბაჰრეინში. ტურნირის გამარჯვებული გახდა ნილ რობერტსონი, რომელმაც ფინალში მეთიუ სტივენსი დაამარცხა ანგარიშით 9:7.

სამმა მოთამაშემ ტოპ-16-დან (ჯონ ჰიგინსი, მარკ სელბი და დინ ჯუნხუი) უარი განაცხადა ბაჰრეინის ჩემპიონატში მონაწილეობის მიღებაზე, რადგან ამ დროს ისინი თამაშობდნენ სნუკერის სხვა ტურნირზე — პრემიერ ლიგაზე. ამიტომ მათ არ დაერიცხათ რეიტინგული ქულები ბაჰრეინის ჩემპიონატისთვის, მათი ადგილი კი ძირითად ეტაპზე ავტომატურად ერგოთ მსოფლიო რეიტინგში ტოპ-16-ეულთან ყველაზე ახლოს მდებარე მოთამაშეებს — მეთიუ სტივენსს (№ 17), კენ დოერტისა (№ 18) და ჯეიმი კოუპს (№ 19). ამ ცვლილების გამო დაბალრეიტინგიანი მოთამაშეების კვალიფიკაცია უფრო დიდხანს გაგრძელდა. გარდა ამისა, რონი ო’სალივანი და სტივ დეივისი ტურნირიდან მოეხსნენ, ორივემ ცუდი ჯანმრთელობა მოიმიზეზა. მაგრამ ეს რონი ო'სალივანმა ჯერ კიდევ შეჯიბრების დაწყებამდე განაცხადა, დეივისმა კი 1/8 ფინალში თამაშზე თქვა უარი.

საპრიზო ფონდი
გამარჯვებული: £ 48 000
ფინალისტი: £ 22 500
ნახევარფინალისტები: £ 12 000
მეოთხედფინალისტები: £ 6 500
1/8 ფინალი: £ 4 275
1/16 ფინალი: £ 2 750
მეორე წრე: £ 1 725
პირველი წრე: £ 1 325

უმაღლესი ბრეიკი კვალიფიკაციაში: £ 500
უმაღლესი ბრეიკი ტურნირის მთავარ ეტაპზე: £ 2 000

მაქსიმალური ბრეიკი კვალიფიკაციაში: £ 1 000
მაქსიმალური ბრეიკი ტურნირის მთავარ ეტაპზე: £ 20 000

საერთო საპრიზო ფონდი: £ 271 000

შედეგები
უაილდკარდ რაუნდი
უაილდკარდ რაუნდის მატჩები გათამაშდა 8 ნოემბერს მანამაში. მათში მონაწილეობა მიიღო კვალიფიკაციის ექვს მოთამაშემ, რომლებსაც ყველაზე დაბალი რეიტინგი ჰქონდათ, და მოთამაშეებმა, რომლებმაც უაილდკარდი მიიღეს.

მთავარი ტურნირი
ფინალი
კვალიფიკაცია
კვალიფიკაცია 2008 წლის ბაჰრეინის ჩემპიონატზე გაიმართა 27-30 ოქტომბერს პრესტატინში, უელსში.

სენჩერი-ბრეიკები
კვალიფიკაცია
147, 139, 139, 115 ლიან ვენბო
137 დომინიკ დეილი
136 ატასიტ მახიტხი
135 ლი ჰანი
131, 126 რორი მაკ-კლაუდი
128 ალან მაკმანუსი
127 კულდეშ ჯოხალი
124 ლიუ ჩუანი

122 ჯინ ლუნი
122, 114, 103 ჯად ტრამპი
111 მაიკლ ჰოლტი
110 სკოტ მაკ-კენზი
105, 100 ფერგალ ო'ბრაიენი
105 რობერტ მილკინსი
101 ვინსენტ მალდუნი

მთავარი ტურნირი
147 მარკუს კემპბელი
139, 132, 113, 111, 106 სტივენ ჰენდრი
137, 114, 102 რობერტ მილკინსი
129, 117, 116, 100 ნილ რობერტსონი
123 ჯო პერი
123 ბარი ჰოკინსი
122 სტივენ მაგუაიერი
120 რიკი უოლდენი
120, 116, 110 მეთიუ სტივენსი

119, 112, 111, 105 მარკ ალენი
118 პიტერ ებდონი
117 დეივ ჰაროლდი
112, 100 ბარი პინჩესი
110 გრემ დოტი
105 მაიკლ ჰოლტი
101 მაიკ დანი
100 როდ ლოულერი
100 ალისტერ კარტერი
კეისრის დაფნის გვირგვინი (ასტერიქსი)

„კეისრის დაფნის გვირგვინი“ — რიგით მე-18 წიგნი ასტერიქსის შესახებ კომიქსების სერიაში. მასში მოთხრობილი ისტორიების ავტორია რენე გოსინი, ხოლო მხატვარი — ალბერ უდერზო. კომიქსი გამოიცა 1971 წელს.

სიუჟეტის თხრობა იწყება რომში, მაგრამ უბრუნდება ერთ-ერთ საღამოს ლუტეციაში, როდესაც ასტერიქსი, ობელიქსი და მათი ბელადი აბრარაკურსიქსი, თავის ცოლ ბონემინასთან ერთად, სტუმრად მიდიან ბონემინას ძმა ჰომეოპატიქსთან, რომელიც ამაყობს საკუთარი ქონებით. ქვისლთან დაპირისპირებისას, სიმთვრალეში, აბრარაკურსიქსი დებს პირობას, რომ გაუმასპინძლდება რაგუთი, რომლის ერთ-ერთი ინგრედიენტი იქნება იულიუს კეისრის დაფნის გვირგვინი.
წინასწარმეტყველი (ასტერიქსი)

„წინასწარმეტყველი“ — რიგით მე-19 წიგნი ასტერიქსის შესახებ კომიქსების სერიაში. მასში მოთხრობილი ისტორიების ავტორია რენე გოსინი, ხოლო მხატვარი — ალბერ უდერზო. კომიქსი გამოიცა 1972 წელს.

სიუჟეტის მიხედვით, რომაელები გალების ბანაკში აგზავნიან შიკრიკს წინასწარმეტყველის სახით. სოფლის მაცხოვრებლებს შორის უთანხმოება ჩნდება.

კომიქსის სიუჟეტი ნაწილობრივ იქნა გამოყენებული 1989 წლის ანიმაციურ ფილმში ასტერიქსის დიდი ბრძოლა, ისევე, როგორც 1999 წლის ფილმში ასტერიქსი და ობელიქსი კეისრის წინააღმდეგ.